Rīgā, 2024.gada 21.maijā

Rīgas Valda Zālīša sākumskolas izglītojamo vecākiem

Cienījamie vecāki!

Paldies Jums par sniegto atbalstu izglītības iestādes akreditācijā un izglītības iestādes vadītājas profesionālās darbības novērtēšanas procesā! Esam pateicīgi tiem vecākiem, kuri piedalījās intervijās ar akreditācijas ekspertu komisiju, kā arī visiem vecākiem, kuri atbalsta skolas ikdienas darbu. Šobrīd, kad akreditācija ir noslēgusies, vēlamies Jūs informēt par tās rezultātiem.

Apkopojot visu iegūto informāciju, akreditācijas ekspertu komisija savā ziņojumā ir paudusi šādus secinājumus:

1. Rīgas Valda Zālīša sākumskola ir akreditējama uz 6 gadiem, apliecinot, ka vērtējot kvalitātes jomas ,,Kvalitatīvas mācības”, “Iekļaujoša vide”, “Laba pārvaldība”, kopējais kvalitātes līmenis katrā no jomām ir “labi” [[1]](#footnote-1), kas nozīmē, ka izglītības iestādes darbība un tās vadības darbs atbilst optimālam līmenim un izglītības iestāde ievieš nepieciešamās pārmaiņas un ņem vērā mūsdienu prasības. Vērtējot kvalitātes jomu “Atbilstība mērķiem”, kvalitātes līmenis ir “ļoti labi”, kas norāda, ka izglītības iestādes darbība pārsniedz optimāli sasniedzamo kvalitātes līmeni šajā jomā:

|  |  |
| --- | --- |
| **Joma** | **Kvalitātes vērtējuma līmenis** |
| **Atbilstība mērķiem** | **Ļoti labi** |
| **Kvalitatīvas mācības** | **Labi** |
| **Iekļaujoša vide** | **Labi** |
| **Laba pārvaldība** | **Labi** |

1. Valda Zālīša sākumskolas stiprās puses ir skolā izveidotā sistēma iekļaujošas izglītības nodrošināšanai un vienlīdzīgas attieksmes organizācijas kultūras ieviešana iestādē, kas ikvienam skolēnam neatkarīgi no viņa spējām un talantiem nodrošina  izaugsmi un ko augstu novērtē izglītojamo vecāki, kā arī izglītības iestādes vadītājas enerģija, komunikācija un nodrošinātais komanddarbs, veicot inovāciju ieviešanu un sadarbības veicināšanu ar daudziem partneriem Rīgas valstspilsētas pašvaldībā un valstī, kas veicinājis mērķtiecīgu izglītības iestādes tēla veidošanu sabiedrībā un padarījis izglītības iestādi pieprasītu izglītojamo vecāku vidū izglītības kvalitātes aspektā (it īpaši matemātikā).
2. Kā svarīgākos turpmākajos gados izglītības iestādei veicamos darbus akreditācijas ekspertu komisija ir noteikusi uzlabot mācību stundas efektivitāti, diferencējot un individualizējot mācību stundas sasniedzamo rezultātu, mācību saturu, uzdevumus, izmantojot dziļo mācīšanos, sniedzot izglītojamiem kvalitatīvu, daudzveidīgu, uz izaugsmi vērstu atgriezenisko saiti, uzmanību pievēršot snieguma līmeņu izmantošanai un izglītojamo pašvērtēšanai, kā arī ir ieteikts, ka vismaz reizi gadā iegūt un apkopot informāciju par iestādes mikroklimatu, fizisko un emocionālo vidi, veicot visu izglītojamo vecāku, pedagogu un 4. – 6.kl. izglītojamo anketēšanu, kurā piedalās

vismaz 50% respondentu, tādējādi iegūstot datos balstītu informāciju turpmākā darba plānošanai un nepieciešamo pasākumu realizēšanai.

Akreditācijas ekspertu komisija, veicot savu darbu, izmantoja šādas metodes:

* 1. Intervijas un sarunas ar izglītības iestādes vadītāju, vadītājas vietniekiem, pedagogiem, izglītības iestādes dibinātāja pārstāvjiem, izglītojamiem, izglītojamo vecākiem, atbalsta personālu.
	2. 14 mācību stundu vērošana.
	3. Izglītības iestādes apskate kopā ar iestādes vadītāju.
	4. Dokumentu un informācijas analīze (izglītības iestādes pašnovērtējuma ziņojums, izglītības iestādes attīstības plāns, ikgadējais darba plāns, izglītojamo mācību sasniegumu vērtēšanas kārtība, skolvadības sistēma *E–klase*, audzināšanas darba prioritātes trīs gadiem un to izvērtējums, Valsts izglītības informācijas sistēmā pieejamie dati, iekšējās kārtības un drošības noteikumi, tīmekļa platformas *Edurio* aptaujas rezultāti).
	5. Tīmekļvietnes <https://zalisaskola.lv/>un komunikācijas sociālajos medijos izpēte.

Novēlu Jums sekmīgu turpmāko sadarbību ar izglītības iestādes vadību un pedagogiem!

Akreditācijas ekspertu komisijas vadītāja Sandra Zagorska

1. Izglītības iestādes darbību un iestādes vadītāja profesionālo darbību vērtē piecos kvalitātes vērtējuma līmeņos: “nepietiekami”; “jāpilnveido”; “labi”; “ļoti labi”; “izcili”. [↑](#footnote-ref-1)